procesaur/Wiki.mk huggingface dataset:
Музеј на Богдан и Варвара Карненко (Киев)

Музејот на Богдан и Варвара Карненко (украински: ''Національний музей мистецтв імені Богдана та Варвари Ханенків'') е музеј кој се наоѓа во престолнината на Украина, Киев.
Неговото поранешно име е Музеј на западната и ориенталната уметност. Овој музеј содржи една од најважните клекции на странските уметници кои делувале во Украина.
Музејот бил основан во 1918-1919 година. Во текот на советското управување со денешна Украина, музејот бил рангиран на третото место во СССР според вредноста и големината која ја поседува, веднаш по Ермитаж во Санкт Петербург и Пушкинскиот музеј во Москва. денеска, во музејот се наоѓаат збирки од слики, скулптури, цртежи итн.
Објектот каде денеска се наоѓа музејот бил изграден во 21 септември 1887 година, во ренесансна архитектура. Музејот е посветен на покровителот на уметноста, Богдан Карненко, кој за време од 40 години од неговото делување собрал голем беој на уметнички дела во Западна Европа, по престолнините Виена, Берлин, Париз и Мадрид. По неговата смрт во 1918 година, неговата сопруга Варвара ја дала целата колекција на градот Киев како доброволен подарок. На 23 јуни 1919 година колекјцијата била сместена во музеј кој добил подоцна статус на национален.
Музеј на Александар Пушкин (Киев)

Музејот посветен на Александар Пушкин (украински: ''Музей Олександра Пушкіна '') е музеј кој се наоѓа во престолнината на Украина, Киев.
Музејот бил отворен во мај 1990 година по повод 200-годишнината раѓањето на поетот Александар Сергеевич Пушкин. Материјалите од музејот биле собрани од страна на Јакоц Бердичевски кој долги години собирал материјали поврзани со животот и делото на Пушкин.
Венера-5

Венера-5 била советска автоматска научно-истражувачка станица (вештачки сателит) наменета за истражување на планетата Венера. Лансирана е на 5 јануари 1969 година.
1 Одвивањето на мисијата
Намената на леталото била атмосферско истражување на Венера. Било слично со апаратот Венера-4 иако била изменета така што би можела да поднесе поголем атмосферски притисок. Кога Венера-5 и пришла на планетата Венера, бил исфрлен одсекот за спуштање од главното тело на леталото. Во текот на спуштањето на површината на планетата, бил исфрлен падобран за да би го забавил падот. Полни 53 минути додека капсулата паѓала, атмосферските податоци биле собирани со сензори, и биле испраќани на Земјата преку радио-врска.
Капсулата го носела грбот на СССР и бил гравиран Ленин.
2 Основни податоци за летот
*Датум на лансирање: 5 јануари 1969
*Ракета носач:
*Место на лансирање: Тјуратам, Бајконур
*Маса на сателитот (kg): 1130 вкупно, капсулата за спуштање 405 килограми
3 Галерија
4 Поврзано
* Венера-4
* Венера-6
* Венера (програм)
5 Користена литература
*
Мулде

Мулде (|Mulde) — река во Саксонија и Саксонија-Анхалт, Германија. Таа е лева притока на Елба и е 124 километри долга.
Реката се формира со влевање, во близина на Колдиц, на Цвикауер Мулде (тече низ Цвикау) и на Фрајбергер Мулде (Фрајберг е на нејзините брегови), двете извираат од Рудните Планини. Оттука реката тече кон север низ Саксонија (Грима, Вурцен, Ајленбург, Бад Дибен) и Саксонија-Анхалт (Јесниц и Десау, стариот главен град на Анхалт). Мулде се влева во Елба на 3 километри северно од Десау.
Во август 2022, поплавата предизвика неколку оштетувања, кои дури го загрозија и светското природно наследство на УНЕСКО „Градинарско кралство Десау-Верлиц“ и градот Десау. Особено градовите Дебелн и Грима страдаа од штетите од поплавата.
Нејзиното име може да доаѓа од старогерманскиот (можеби готски) „Мулда“, што значи „жед“. Но, поверојатно е дека е поврзано со германскиот „mahlen“, што означува „меле“. Затоа, Мулде веројатно значи „река што меле“ и се поврзуваат бројните воденици на реката што постоеле некогаш. Денес, таму има хидроелектрични централи во употреба.
Венера-6

Венера-6 била советска автоматска научно-истражувачка станица (вештачки сателит) наменет за истражување на планетата Венера. Лансирана е на 10 јануари 1969 година.
1 Текот на мисијата
Намената на леталото била атмосферското истражување на Венера. Било слично на апаратот Венера-4 оаиако била изменета така што би издржала поголем атмосферски притисок. Кога Венера-6 пришла на планетата Венера на 17 мај 1969 година, бил исфрлен одсекот за спуштање со маса од 405 кг од главното тело на леталото. За време на спуштањето кон површината на планетата, бил испуштен и падобран со цел да би бил забавен падот. За време од 51 минута додека капсулата паѓала, атмосферските податоци биле собрани преку сензори, и праќани на Земјата со помош на радио-врска.
Капсулата го носела грбот на СССР и гравура на Ленин.
2 Основни податоци за летот
*Датум на лансирање: 10 јануари 1969.
*Ракета носач:
*Место на лансирање: Тјуратам, Бајконур
*Маса на сателитот (kg): 1130
3 Галерија
4 Поврзано
* Венера-5
* Венера-7
* Венера (програма)
5 Користена литература
*
Хамра (национален парк)

Хамра (швед. ''Hamra nationalpark'') е национален парк во општината Јусдал (округ Јевлеборг), Шведска. Паркот е дел од Орша Финмарк (поранешна покраина Даларна) и зафаќа површина од 28 хектари. Основан е во 1909 г.
1 Поврзано
* Национални паркови во Шведска
Марс (програма)

Програмата Марс била советски научно-истражувачки програм наменет за истражување на планетата Марс и на меѓупланетарниот космички простор.
Во склоп на програмот, лансирани биле од автоматска научно-истражувача станица (вештачки сателит) под називот ''Марс''.
1 Мисија
Сателитите од серијата Марс биле лансирани од ракетата-носач на ракети Молнија (|Молния) (Марс-1) и Протон со додатни 4 степени (Марс-2 до Марс-7).
1.1 Марс-1, 2, 3
Марс-1 откажал за време на летот кон Марс. Марс-2 влегол во орбитата околу планетата, но капсулата за спуштање се скршила поради преголемата брзина при приземјувањето (поради откажување на некој систем). Марс-3 спеал меко да се спушти на површината на планетата, но преносот на податоци престанал по само 20 секунди, се претпоставува поради песочните бури кои тогаш го покривале тој дел од планетата. Орбиталните станици Марс-2 и 3 успеале да пратат преку 60 фотографии, и ги извршувале другите мерења успешно.
1.2 Марс-4, 5, 6, 7
Марс-4, 5, 6, и 7 биле лансирани во јули и август 1973 година. Два биле подесени за орбитална работа а други два биле во суштина капсули за спуштање на планетата.е Марс-4 не влегол во орбитата поради компјутерски грешки, и пратил неколку слики заедно со откривањето на јоносферата на ноќната страна на Марс. Марс-5 успешно влегол во орбитата и пратил телевизиски и фотографски снимки. По 9 дана и 60 слики, дошло до губиток на внутрешниот притисок кај леталото и откажало. Марс-6 влегол во атмосферата и почнал во рок од 224 секудни да праќа податоци кон Земјата. Меѓутоа, дошло до откажување на некој систем и леталото веројатно удрило во Марс со голема брзина. Марс-7 го промашил одсекот за спуштање на планетата поради грешки во компјутерот или интегралното коло, што исто така било причина за проблеми при мисиите Марс-4 и 6.
2 Летови од програмата Марс
Име на мисија, година на лансирање:
* Марс-1 (1961)
* Марс-2 (1971)
* Марс-3 (1971)
* Марс-4 (1973)
* Марс-5 (1973)
* Марс-6 (1973)
* Марс-7 (1973)
3 Галерија
4 Поврзано
* Маринер (програма)
* Венера (програма)
5 Користена литература
*
af:Mars ruimtetuigprogram
bg:Марс (програма)
ca:Programa Mars
cs:Program Mars
da:Mars-programmet (USSR)
de:Mars (Raumsonde)
es:Programa Marsnik
fr:Programme Mars
hu:Marsz-program
it:Programma Mars
lt:Mars programa
pl:Program Mars
pt:Programa Marte
sk:Program Mars
sv:Mars 6
Амт

Амт (|Amt, мн. ''de'') — вид на административна единица, која е составена од група општини, денес може да се најде единствено во Германија, но порано била позната низ државите од северна Европа. Нејзината големина и функции зависат од земја до земја.
1 Германија
Амтот е уникатно за германските покраини Шлезвиг-Холштајн, Мекленбург-Западна Померанија и Бранденбург. Другите германски покраини ја имале оваа поделба во минатото.
Некои покраини имаат слични администраивни единици наречени здружена општина (Рајнска област-Пфалц, Баден-Виртемберг, Баварија, Саксонија, Саксонија-Анхалт, Тирингија) или општинска заедница (Долна Саксонија).
1.1 Дефиниција
Амт, како и другите претходно спомнати единици, е поделба на окрузи ''(Kreis),'' и е збирка на општини. Амтот е на пониско ниво од окружната влада, но на повисоко од општинската и може да се опише како супер-општина или „општинска конфедерација“. Нормално се состои од многу мали општини, поголемите општини не припаѓаат на амт, и тие се наречени слободни општини (''amtsfreie Gemeinden'').
2 Поранешна употреба во други земји
2.1 Данска
''Аmt'' (множина, ''amter''; „округ“) била административна единица на Данска (и, историско, и на Данска-Норвешка). Окрузите биле основани со кралски декрет во 1662 како замена за поранешните ''Len''. ''Аmter'' биле првично создадени од независните градови (''købstæder'') и околиите, и поседува мал степен на надлежности. Во текот на XX век, ним им било дозволени за болнички услуги за неурбаното население. Со административната реформа во 1970 се намалил бројот на окрузите на четиринаесет и се намалиле административната разлика помеѓу (рурална) околија и град. Оттогаш, ''amter'' се составени од бројни општини (дански: ''kommuner''). Реформата им ги проширила бројот на надлежности на окрузите, најмногу во здравствената заштите и во второстепените училишта, ''гимназиите''.
Данската општинска реформа од 1 јануари 2008 ги укинала ''amter'' и ги заменила со пет административни региони, сега повторно поврзани со здравствената заштита. За разлика од ''amter'' регионите немаат право да собираат даноци. Реформата ги префрлила сите други надлежности или на општините или на државата. Истовремено, помалите општини се споени кон поголемите, скратувајќи го бројот на општини од 270 на 98. Видите Окрузи на Данска за повеќе информации за данската употреба на терминот.
2.2 Холандија и Фландрија
''Ambacht'' може да се сретне во холандскиот јазик како еквивалент на ''amt''. ''Ambachten'' постои во Холанд, Зеланд и Фландрија, уште од околу 1800.
2.3 Норвешка
Од 1662 до 1919 година, окрузите на Норвешка биле наречени амтер (''amter''). Тие сега се нарекуваат како ''fylker''.
3 Поврзано
* Амтови во Бранденбург
* Амтови во Мекленбург-Западна Померанија
* Амтови во Шлезвиг-Холштајн
Десау-Рослау

Десау-Рослау — независен град ''(kreisfreie Stadt)'' и урбан округ во германската покраина Саксонија-Анхалт. Се наоѓа на вливот на реките Елба и Мулде. Градот бил основан со спојување на независниот град Десау со градот Рослау во рамките на ''реформата на окрузите во Саксонија-Анхалт'' на 1 јули 2007. Десау-Рослау е третиот најголем град во Саксонија-Анхалт по население, по Магдебург и Хале.
1 Десау
Десау е најголемото населено место во рамките на Десау-Рослау, со приближно 77.000 жители (2006). Поголемиот дел од градот се наоѓа на левиот брег на реката Мулде, јужно од нејзиниот влив со Елба. Десау бил првпат споменат во 1213 година и станал главен град на малата држава Анхалт-Десау во 14-от век. Помеѓу 1863 и 1918 година, бил главен град на Анхалт. Од втората половина на 19-от век Десау е индустриски град. Со познатата уметничка и архитектонска школа Баухаус, која се наоѓа во Десау помеѓу 1925 и 1932 година, и со градинарското кралство Десау-Верлиц, градот е присутен на две УНЕСКО листи на светско културно и природно наследство.
2 Рослау
Рослау има околу 13.000 жители (2006). Се наоѓа на десниот брег на реката Елба, во близина на вливањето со реката Мулде, околу 7 километри северно од центарот на Десау. Рослау бил првпат споменат во 1215 година. Пред ова бил споен со Десау, како дел од округот Анхалт-Цербст.
3 Политика
Местата во градскиот совет ''(Stadtrat)'' од изборите во 2007 се:
* Демохристијански сојуз (ДХС): 13
* Левица: 10
* Социјалдемократска партија на Германија (СПД): 8
*''Про Десау-Рослау'' (независна): 5
* Слободна демократска партија (СлДП): 4
*''Граѓанска листа'' (независна): 3
* Нов Форум: 3
* Сојуз 90/Зелени: 2
* Слободни гласачи: 1
* Германски народен сојуз (DVU): 1
и градоначалникот
4 Меѓународни односи
Десау-Рослау е збратимен со:
* Аржантеј, Франција, од 1959
* Клагенфурт, Австрија, од 1971
* Лудвигсхафен, Германија, од 1988
* Ибенбирен, Германија, од 1990
* Гливице, Полска, од 1992
* Неменчин, Литванија, од 1995
* Руднице на Лаба, Чешка, од 2004
Јевлеборг

Јевлеборг (швед. ''Gävleborgs län'') е округ (''län'') на балтичкото крајбрежје на Шведска. Се граничи со окрузите Упсала, Вестманланд, Даларна, Јемтланд и Вестернорланд. Главен град е Јевле.
1 Покраини
Во округот Јевлеборг спаѓаат поранешните покраини Јестрикланд и Хелсингланд.
2 Управа
Округот е основан во 1762 со негово одвојување од округот Вестернорланд.
Административниот одбор го назначува владата и има за цел да ги усогласува локалните потреби со државните цели и да го сообразува управните и развојните работи со општите политички цели на земјата. На чело на одборот стои управник. Покрај ова оркугот има и Окружен совет.
3 Општини
*Болнес
*Јевле
*Јусдал
*Норданстиг
*Ованокер
*Окелбу
*Сандвикен
*Седерхамн
*Худиксвал
*Хуфорс
Црква „Св. Теодор Тирон“ - Јанчиште

Свети Теодор Тирон — главна селска црква во селото Јанчиште, Македонија.
Црквата се наоѓа на излезот од селото во насока на селото Прељубиште. Околу црквата се наоѓаат селските гробишта.
1 Местоположба
Црквата се наоѓа во јужниот дел на селото Јанчиште.
2 Историја
Во 1947 година, според истражувањето на Јован Трифуноски, црквата е забележана и има запишано дека била многу стара.
Денешната црквата била изградена во 1967 година. Главниот патронат на црквата се прославува на Тодорова Сабота, односно на првата сабота на Велигденскиот пост.
3 Архитектура
3.1 Иконостас
Во црквата има икона „Богородица со Христос“ од 1898 година, дело на Јаков Радев Мажоски, една година по нејзината изградба.
3.2 Помошни објекти
Во црковниот двор се наоѓа трпезарија, чиј камен-темелник бил поставен во 2002 година, а била осветена на 22 септември 2007 од страна на Митрополитот Полошки-кумановски и неколку локални свештеници.
4 Галерија
5 Поврзано
* Тетовско архијерејско намесништво
* Сиричинско-раотинска парохија
* Јанчиште
Илзенбург

Илзенбург (|Ilsenburg) — град во округот Харц, во сојузната покраина Саксонија-Анхалт, Германија. Се наоѓа во северното подножје на планините Харц, на влезот на долината Илзетал (''Ilsetal'') на малата река Илзе, притока на Окер, околу 9,7 километри северозападно од градот Вернигероде. Ги добил градските права во 1959 година. Поради своето опкружување на шуми и планини, како и неговата местоположба на работ на националниот парк Харц, Илзенбург е популарно туристичко место.
1 Историја
Стариот замок Илзенбург се наоѓа на висока карпа над градот и бил првично царско упориште и веројатно изграден од кралот Хенри I. Во 995 година, царот Отон III живеел во Елизинабург (''Elysynaburg''), кој Хенри II го доделил во 1003 година на епископот од Халберштат, кој го претворил во бенедиктански манастир. Школата уживала голем углед до крајот на век. Манастирот бил конечно уништен за време на германската селанска војна во 1525 година.
По реформацијата, замокот припаднал на грофовите од Вернигероде, кои го обновиле и го направиле нивна резиденција кон крајот на 1710 година. Сепак, високо, на работ на платото се издига Илзенштајн, гранитен врв на околу 150 метри над долината, крунисан со железен крст поставен од грофот Антон фон Штолберг-Вернигероде во спомен на неговите пријатели кои паднале во текот на Наполеоновите војни 1813-1815. Околу оваа карпа кружат голем број на легенди.
2 Места на интерес
* Манастир Илзенбург
* Куќа Илзенбург
* Долина Илзе и Принцеза Илзе
* Илзештајн
* Жабја карпа
* Плоштадот Маркт
* Мост Круг над Илзе
* поранешната Фабрика Илзенбург, денес користена како резиденција
3 Сообраќај
Илзенбург има пристап до автопатот 6, сојузен автопат кој води од Гослар и автопатот 395 до Хале и автопатот 14.
На железничката станица, железничкиот сообраќа е достапен до Финенбург и Хановер, како и до Хале и Берлин преку регионалните возови на Германските железници и возовите на Веолија.
4 Меѓународни односи
* Бад Харцбург, Германија
Венера-7

Венера-7 била совјетска автоматска научно-истражувачка станица (вештачки сателит) наменета за истражување на планетата Венера. Лансирана е на 17 август 1970.
1 Текот на мисијата
Влезот во атмосферата во Венера и одсекот за симнување се случило на 15 декември 1970 година. По аерофинамичното застанување, бил активиран падобранот. Антената на капсулата била активирана, и сигналите од капсулата биле примени на Земјата околу 35 минути.
По симнувањето на планетата, податоците биле пратени преку радио-врска уште 23 минути, но со значително помала јачина. Капсулата со тоа станала првиот објект изграден со човечка рака, кој успеал да прати податоци од површината на некоја друга планета.
2 Основни податоци за летот
*Датум на лансирање: 17 август 1970
*Ракета носач:
*Место на лансирање: Тјуратам, Бајконур
*Маса на сателитот (kg): 1180
3 Поврзано
* Венера-6
* Венера-8
* Венера (програма)
4 Користена литература
*
Педагошки музеј (Киев)

Педагошкиот музеј (украински: ''Педагогічний музей'') е музеј кој се наоѓа во престолнината на Украина, Киев.
Музејот се наоѓа во склоп на Националната академија на педагошки науки на Украина. Се наоѓа во Киевското градско собрание.
Во светот постојат малку музеи од таков вид. Така слични музеи постојат во Франција, Русија, Англија и Бугарија.
Музејот бил основан во 1981 година. Во 1902 година започнал со својата работа. Во текот на првата деценија од своето постоење, музејот бил сместен на различни места, како образовни институции или приватни домови.
Денеска, музејот располага со повеќе од 40.000 експонати. Музејот содржи збирка на книги, документи, фотографии, списанија, учебници и други озбразовни дела.
Музеј на Максим Рилски (Киев)

Музејот посветен на Максим Рилски (украински: ''Музей Максима Рильського'') е музеј кој се наоѓа во престолнината на Украина, Киев.
Овој литературно-меморијален музеј е посветен на украинскиот поет, преведувач и јавна личност Максим Рилски. Музејот се наоѓа во домот на украинскиот поет, каде тој живеел 13 години, и место каде ги создал едни од најголемите негови дела. Пред музејот, во неговиот двор се наоѓа биста од поетот.
Музејот бил основан на 4 мај 1966 година. Голема заслуга за основањето на музејот имаат неговите синови, како и некои лични пријатели на Рилски. Првите посетители музејот ги добил во 1968 година, и до денеска оваа институција била посетена од страна на 1 милион луѓе.
Баленштет/Боде-Зелке-Ауе

Баленштет/Боде-Зелке-Ауе бил ''заедница на општини'' во округот Харц, во Саксонија-Анхалт, Германија. Седиштето на ''заедницата на општини'' било во Баленштет. Распуштена е на 1 јануари 2010.
''Заедницата на општини'' Баленштет/Боде-Зелке-Ауе се состои од следниве општини:
# Баленштет
# Дитфурт
# Хауснајндорф
# Хедерслебен
# Хетеборн
# Радислебен
# Ведерштет
Ѓин Јоуџе

Ѓин Јоуџе (кинески:金友之, Jīn Yǒuzhī), роден како Пужен (溥任, Pǔrèn на 17 август 1918-2015) е четвртиот и најмлад син на Цајфенг и единствен жив брат на Пуји, последниот кинески и манџурски цар. Ѓин Јоуџе е член на кланот Аисин Гиоро и требало тоа презиме да го користи, но тој се одлучил да го користи презимето Џин. Двете презимиња значат „злато“ на кинески, т.е. манџурски јазик. Во кинеските медиуми тој се назначува како „最后的皇弟“ или „краен цар“.
1 Животопис
Ѓин Јоуџе е роден во Пекинг во 1918 година. По неговото образование за класична и традиционална уметност, тој основал јавно основно училиште во 1947 година со помош на неговиот татко. Подоцна училиштето било дадено како донација на НР Кина, но тој работел како наставник сè до негото пензионирање. По пензионирањето, Ѓин продолжил со пишување и објавување книги за династијата Кинг.
Ако денес не беше укината кинеската монархија, Ѓин Јоуџе би бил наследник на престолот. Ѓин е татко на Ѓин Јуџанг.
2 Поврзано
* Ќинг
* Цар на Кина
Меморијален музеј Павло Григорович Тичини (Киев)

Меморијалниот музеј на Павло Григорович Тичини (украински: ''Літературно-меморіальний музей-квартира П. Г. Тичини'') е музеј кој се наоѓа во престолнината на Украина, Киев.
Музејот е посветен на животот и делото на Павло Григорович Тичини. Во музејот се изложени негови дела, музучки инструменти, библиотека која содржи окјолу 20.000 книги.
Приорошки музеј (Киев)

Приорошкиот музеј (украински: ''Хата на Пріорці'') е музеј кој се наоѓа во престолнината на Украина, Киев.
Овој музеј е дел од музејот на Тарас Шевченко. Во оваа куќа во 1859 година живеел украинскиот писател Тарас Шевченко, кога заминал во Санкт Петербург и починал по две години.
Национален музеј Чернобил

Националниот музеј Чернобил (украински: ''Національний музей «Чорнобиль»'') е музеј кој се наоѓа во престолнината на Украина, Киев.
Музејот е посветен на жртвите од Чернобилската катастрофа од 1986 година. Музејот бил основан во 1990-тите. Изложбата опфаќа околу 7,000 артефакти вклучувајќи документи, мапи, фотографии и слично.
Национален музеј на лебот (Киев)

Музејот на лебот (украински: ''Народний музей хліба '') е музеј кој се наоѓа во престолнината на Украина, Киев.
Музејот содржи повеќе од 2.000 експонати, содржи материјали поврзани со лебот, неговото значење за луѓето, за потеклото на главните житни култури ('рж, пченица, пченка, јачмен и др.) Целта на музејот е да се образоваат луѓето за производствот на лебот. Денеска во музејот можат да се видат повеќе од 150 видови на леб произведени од сите делови на Укриана. Освен традиционалниот украински, овде може да се најдат и лебовите од поранешните советски републики. Во музејот исто така може да се научи за развојот на земјоделството во периодот на гладот во Украина.
Музејот е посветен на украинскиот писател Тарас Шевченко.
Гернроде/Харц

Гернроде/Харц (|Gernrode/Harz) — поранешна општинска заедница во округот Харц, во Саксонија-Анхалт, Германија. Седиштето на општинската заедница било во Гернроде. Помеѓу 1 јануари 2011 и 19 февруари 2013 била распуштена откако нејзините членови станале дел од градот Кведлинбург. На крај била конечно распуштена на 1 јануари 2014.
Општинската заедница Гернроде/Харц се состоела од следниве општини:
# Бад Зудероде
# Гернроде
# Ридер
Национален научно-природен музеј на Украина

Националниот научно-природен музеј на Украина (украински: ''Національний науково-природничий музей НАН України'') е музеј кој се наоѓа во престолнината на Украина, Киев.
Овој музеј е еден од најголемите во светот според видот. Музејот бил основан во 1966 година како комплекс кој се состоел од експонати од геолошки, палеонтолошки, зоолошки, ботанички и археолошки музеи. Музејот годишно се посетува од страна на 500,000 туристи.
Објектот каде се наоѓа музејот се простира на површина од 8000 м<sup>2</sup> со 24 простории и со над 30,000 експонати од областа на потеклото, структурата и еволуцијата на Земјата, нејзината флора и фауна, минатото и сегашноста, историјата на племињата и народите кои живееле на територијата на денешна Украина.
Музејот бил основан во 1967 година. На 10 декември 1996 година, со декрет од Претседателот на Украина, музејот национален статус.
Бад Зудероде

Бад Зудероде (|Bad Suderode) — село и поранешна општина во округот Харц, Саксонија-Анхалт, Германија. Од 1 јануари 2014 е дел од градот Кведлинбург. Се наоѓа во долината во северниот дел на планините Харц, на пат кон Фридриксбрун.
Местото е една од неколку бањи во областа. Локалниот минерален извор се одликува со исклучително високи концентрации на калциум.
1 Историја
До 1914 било наречено само Зудероде, кога било преименувано во Бад Зудероде.
Од 1 јануари 2011 до 19 февруари 2013, Бад Зудероде бил исто така дел од градот Кведлинбург. Меѓутоа, спојувањето од 2011 година, во 2013 било прогласено за незаконски од страна на Уставниот суд на Саксонија-Анхалт..
Пуѓе

Аисин Гјоро Пуѓе (кинески: 愛新覺羅溥傑 (традиционално), 爱新觉罗溥杰(упростено), Àixīnjuéluó Pǔjié, 16 април 1907 — 28 февруари 1994) бил најмлад брат на последниот кинески цар Пуји. Пуѓе, доколку не би била укината монаријата, би бил претпоследен кинески цар.
1 Животопис
Пуѓе е втор син а Цајфенг и неговата жена Гувалгија Јоулан. Како дете, тој бил одведен во Забранетиот град за да му прави друштво на неговиот брат Пуји. Во 1929 година Пуѓе бил испратен во Јапонија на студирање. Тој дипломирал во Гаукушуин и го научил одлично јапонскиот јазик. Подоцна тој се запишал на Империјалната јапонска воена академија и дипломирал во јули 1935 година.
Пуџие за првпат се оженил во 1924 година со манџурската принцеза Тунг Шесја, но немало добар однос. Тој ја напуштил жената кога отишол во Јапонија и по неколку години бракот сосема пропаднал. Кога дипломирал во Јапонија тој се согласил на договорен брак со некоја богата Јапонка. Пуџие ја избрал неговата жена Хиро Сага, која пак била во роднинска врска со јапонското кралско семејство. Тој ја избрал кога ја видел на слика при процесот на избор. Бидејќи братот на Пуџие немал наследник, бракот на Пиџие имал големо политичко влијание, како внатрешно, така и надворешно, пред сè зближување на кинеската и јапонската нација. Свадбата се одвивала во Токио на 2 февруари 1937. Двојката се преселила во Манџурија, кога како цар бил братот на Пуџие - Пуји.
Бидејќи кинескиот и манџурскиот цар Пуји немал деца и наследник на престолот, Пуѓе почнале да го сметаат за наследник на престолот, особено од јапонските власти. Сепак, тоа не се случило. За време на распадот на Манџурија и советската инвазија во 1945 година, Пуѓе се обидел да обезбеди егзил во Јапонија со неговиот брат. Но, кога му станало јасно дека тоа нема да се случи, тој и главниот град на Манџурија потпаднале под руска власт. Пуѓе бил уапсен и испратен во рускиот затвор во Сибир заедно со неговиот брат и останатото семејство. Со основањето на кинеско-руските односи и НР Кина, Пуѓе бил екстрадиран во 1950 година во Кина.
Пуѓе починал на 28 февруари 1994 во Пекинг, НР Кина и како наследник негов се смета Ѓин Јоуџе.
2 Потекло
0
3 Користена литература
****
Вестра Јеталанд (округ)

Вестра Јеталанд (|Västra Götalands län) — округ (''län'') на западното крајбрежје на Шведска.
Овој округ е втор по населеност во земјата. Поделен е на 49 општини (''kommuner''). Населението брои 1.550.000 жители, или 17% од населението на Шведска. Административен центар е градот Гетеборг.
Основан е во 1998, со спојување на окрузите Елвсборг, Гетеборг и Бохус и Скараборг.
1 Покраини
Окрузите во Шведска имаат поголемо значење од покраините. Првите се административно-политички и статистички единици, додека пак вторите имаат само историско значење.
Поради големината и неговото неодамнешно формирање, округот Вестра Јеталанд нема свои обележја и наследство како целина. Културно-историски знајачни се покраините што ги опфаќа: Вестерјетланд, Бохуслен и Далсланд. Во округот влегува и значен дел од покраината Халанд.
2 Соседни окрузи
Вестра Јеталанд се граничи со окрузите Вермланд, Еребру, Естерјетланд, Јеншепинг и Халанд. Долж границата со Норвешка, Вестра Јетланд се граничи со окугот Естфол, езерата Ветерн и Венерн и протокот Скагерак.
3 Управа
Основан е во 1998, со спојување на окрузите Елвсборг, Гетеборг и Бохус и Скараборг. Седиште на управникот е градот Гетеборг, додека пак политичката управа е сместена во Венерсборг. Управникот стои на чело на Окружниот административен одбор (''Länsstyrelse'').
4 Општини
- Але
- Алингсос
- Бенгтсфорс
- Болебигд
- Бурос
- Вара
- Венерсборг
- Воргорда
- Гетеборг
- Гетене
- Гресторп
- Гулспонг
- Далс-Ед
- Екере
- Есунга
- Ју
- Карлсборг
- Киселил
- Кунгелв
- Лерум
- Лидшепинг
- Лила Едет
- Лисешил
- Мариестад
- Марк
- Мелеруд
- Мелндал
- Мункедал
- Омол
- Оруст
- Партиле
- Свенљунга
- Стенунгсунд
- Стремстад
- Сутенес
- Танум
- Теребода
- Тибру
- Тидахолм
- Транемо
- Тролхетан
- Удевала
- Улрисехамн
- Фалшепинг
- Фергеланда
- Хара
- Хевде
- Херида
- Херљунга
Еребру (округ)

Еребру (швед. ''Örebro län'') е округ (''län'') во средна Шведска. Се граничи со окрузите Вестра Јеталанд, Вермланд, Даларна, Вестманланд, Седерманланд и Естерјетланд.
1 Покраина
Окрузите во шведска се управни единици, додека пак покраините се подрачја од културно-историско значење. Округот Еребру го опфаќа Нерке, западната половина од Вестманланд, мали делови од источен Вермланд и северозападен Вестерјетланд.
2 Управа
Сè до 1779 округот го носел името „Нерке и Вермланд“, по што Вермланд се отцепил како посебен округ.
Главна цел на окружниот административен одбор е спроведување на целите утврдени во парламентот и владата, усогласување на локалните и државните интереси, унапредување на развојот во округот, воспоставување на регионални цели, запазување на јавниот ред и раководење со правните постапки. Окружниот административен одбор е владина служба на чие чело стои управник.
Окружниот совет на Еребру (''Örebro läns landsting'') е задолжен за здравството и јавниот превоз.
3 Општини
*Аскерсунд
*Дегерфорс
*Еребру
*Јуснарсберг
*Карлскуга
*Кумла
*Лаксо
*Лекеберг
*Линдесберг
*Нура
*Халсберг
*Хелефорс
Сконе (округ)

Сконе (швед. ''Skåne län'') или Сканија (од лат. ''Scania'') — најјужниот округ (''län'') во Шведска кој се совпаѓа со историската покраина Сканија. Се граничи со окрузите Халанд, Крунуберг и Блекинге. Административен центар е градот Малме. Регионалната управа е сместена во Кристијанстад.
Денешниот округ е формиран во 1997 со спојување на окрузите Кристијанстад и Малмехус.
Сконе зафаќа околу 3% од вкупната површина на Шведска. Има 1.200.000 жители, и со тоа претставува 13% од населението во земјата.
1 Покраини
По своите граници, округот Сконе е речиси ист со покраината Сканија, со исклучок на незначителен дел од покраината Халанд.
2 Управа
Административен центар на округот е градот Малме. На чело на окружниот административен одбор (кој е државна служба) стои управник.
Двата поранешни округа во покраината Сканија: Кристијанстад и Малмехус. Овие се формирани во 1719 и споени во 1997, образувајќи го денешниот округ кој има речиси идентични граници со покраината.
3 Окружен совет
Регионалниот совет на Сконе (''Region Skåne'') е произлезен од претходен окружен совет во 1999 со спојувањето на советите на поранешните окрузи. Надлежен е за здравството и јавниот превоз.
4 Општини
Сконе се дели на 33 општини (''kommuner''), од кои најголеми се општините Малме (280.000), Хелсингборг (124.000), Лунд (103.000) и Кристијанстад (75.000 inhabitants). Секоја општина има своја општинска управа и се дели на месности кои имаат улога во избори и пописи.
- Бјув
- Бостад
- Брумела
- Бурлев
- Велинге
- Енгелхолм
- Еркелјунга
- Еслев
- Естра Јоинге
- Истад
- Кевлинге
- Клипан
- Кристијанстад
- Ландскруна
- Лума
- Лунд
- Малме
- Осби
- Осторп
- Персторп
- Свалев
- Сведала
- Симрисхамн
- Скуруп
- Стафансторп
- Трелеборг
- Тумелила
- Хебу
- Хеганес
- Хеер
- Хелсингборг
- Херби
- Хеслехолм
5 Населени места по големина
Ова се десетте најголеми населени места во округот Сконе:
бр., Место, Население
1, Малме, 258.020
2, Хелсингборг, 91.457
3, Лунд, 76.188
4, Кристијанстад, 33.083
5, Ландскруна, 28.670
6, Трелеборг, 25.643
7, Енгелхолм, 22.537
8, Хеслехолм, 22.548
9, Истад, 17.286
10, Еслев, 16.551
Алексисбад

Алексисбад (|Alexisbad) — мал бањски град во Германија, во општината Харцгероде, во округот Харц, Саксонија-Анхалт, се наоѓа на планините Харц. Има сопствена станица на железницата на тесни колосеци од Гернроде до Харцгероде (дел од Зелкеталбан). Има население од 42.
Алексисбад е прославен по своите медицински води, како што се Алексисбрунен, извор богат со железо, е користен за вода за пиење, додека резервите во Зелкебрунен се користат за бањање. Основан е во 1810 од војводата Алексиус од Анхалт-Бернбург и станал познат во доцниот 19 век.
Ридер (Германија)

Ридер (|Rieder) — село и поранешна општина во округот Харц, во Саксонија-Анхалт, Германија. Од 1 декември 2013 е дел од градот Баленштет. Помеѓу 1 јануари 2011 и 19 февруари 2013 била дел од градот Кведлинбург.
Данкероде

Данкероде (|Dankerode) — село и поранешна општина во округот Харц, во Саксонија-Анхалт, Германија. Од 1 август 2009 е дел од градот Харцгероде. Се наоѓа во Унтерхарц, источниот регион на планините Харц, на надморска височина од 420 метри над долината на реката Випер и има околу 1000 години богата историја.
Гинтерсберге

Гинтерсберге (|Güntersberge) — село и поранешна општина во округот Харц, во Саксонија-Анхалт, Германија. Од 1 август 2009 е дел од градот Харцгероде.
1 Географија
Гинтерсберге се наоѓа во горната долината на реката Зелке и има планинско езерце (површина: 80.000 м<sup>2</sup>).
2 Култура и места на интерес
* Руинираниот замок на Гинтерсбург
3 Музеи
* Маустрап и куриозитетен музеј
* Училиштен музеј - училиштето во Гинтерсберге од реформацијата
Штрасберг (Саксонија-Анхалт)

Штрасберг (|Straßberg) — село и поранешна општина во округот Харц, Саксонија-Анхалт, Германија. Од 1 август 2009 е дел од градот Харцгероде. Градот, кој се наоѓа на планините Харц бил прв евидентиран како ''Strazberc'' во 1194 во хрониките на соседниот Зангерхаузен.
Државен музеј на украинската декоративна уметност

Државниот музеј на украинската декоративна уметност (украински: ''Музей українського народного декоративного мистецтва'') е музеј кој се наоѓа во престолнината на Украина, Киев.
Овој музеј е еден од најголемите уметнички галерии во земјата. Се наоѓа во склоп на Националниот киево-печерски историски музеј.
Музејот бил отворен во 1899 година. Денеска, во музејот се наоѓаат повеќе од 75,000 дела на површина од 1,500 метри ².
Национален музеј на Тарас Шевченко (Киев)

Националниот музеј на Тарас Шевченко (украински: ''Національний музей Тараса Шевченка'') е музеј кој се наоѓа во престолнината на Украина, Киев.
Овој музеј бил основан врз основа на поранешната галерија од слики на Тарас Шевченко во Харков и Државниот музеј на Шевченко во 1949 година.
Музјот се наоѓа на истоимената улица.
Галеријата од Харков била основана во 1933 година, а започнала да работи во 1934 година. Од тој институт биле пренесени 107 оригинални уметнички дела на уметникот во Киев. Во 1939 година, по повод 125-годишнината од раѓањето, Советската академија на науките организирала изложба на сликите во најголемите градови во земјата.
Во 1940 година, овие слики биле пренесени во Државниот музеј посветен на Шевченко, заедно со голем број на материјали и дека поврзани со Шевченко. Во тоа време биле собрани над 10,000 експонати. Во времето на војната бил затворен музејот. Највредните експонати биле однсени во Новосибирск, за да по крајот на војната истите бидат повторно вратени. Во 1949 година, музејот бил повторно отворен.
Денеска, во музејот се наожѓаат 28,007 експонати.
Меморијален музеј на Тарас Шевченко (Киев)

Меморијалниот музеј на Тарас Шевченко (украински: ''Літературно-меморіальний будинок-музей Тараса Шевченка'') е музеј кој се наоѓа во престолнината на Украина, Киев.
Тарас Шевченко живеел во овој музеј од 1846 година до 5 април 1847 година кога бил уапсен. Спомен-куќата која денеска е музеј била изградена во 1835 година. Куќата имала 6 соби, со дрвена ограда и двор од 135 квадратни метри. Во оваа куќа Тарас се населил по неговото враќање од Седнев во 1846 година, за да во 1847 година биде уапсен.
Со текот на времето, куќата била реновирена и проширена. Во 1876 година нејзината површина се зголемила на 325 квадратни метри. Во тоа време куќата припаѓала на семејство Житницки, за да по смртта биде продадена на В. Петерсон. Во 1925 година објектот бил национализиран.
На 10 ноември 1928 година бил отворен музејот. До 1941 година, музејот бил исполнет со дела на советски уметници. По војната колекцијата значително се намалила. Во периодот од 1969 до 1973 година, музејот бил реновиран.
Секоја година музејот го посетуваат околу 10,000 луѓе или туристи.
PinchukArtCentre

Музејот PinchukArtCentre е музеј за современа уметност кој се наоѓа во престолнината на Украина, Киев. Овој музеј е најголемиот приватен музеј во Источна Европа. Бил отворен на 16 септември 2006 година од страна на Виктор Пинчук.
Музејот организира изложби од водечките меѓународни и украински уметници, а поддржува и разни други културни иницијативи. Во 2007 и 2009 година, PinchukArtCentre официјално ја претставувала Украина на изложбата во Венеција.
Музеј на циркуската уметност (Киев)

Музејот на циркуската уметност (украински: ''Музей циркового мистецтва'') е музеј кој се наоѓа во престолнината на Украина, Киев.
Овој музеј е прв и единствен музеј од таков вид во земјата. Музејот бил основан во 2007 година и има околу 2,000 експонати.
Alex Art House

Alex Art House или Спомен-куќата на Александар Прогнимаке музеј кој се наоѓа во престолнината на Украина, Киев. Спомен куќата се состои од три галерии, приватна клекција и музеј на антички книги.
Објектот бил отворен на 28 мај 2009 година од страна на Александар Прогнимак. Изложбата се состои од картографски материјал, како одраз на територијата на Украина и соседните територии на Полска, Литванија, Русија и Отоманското Царство. Во овој дел од комплексот се презентирани мапи од познатиот француски картограф и инженер Гијом де Боплан. Исто така, колекцијата вклучува астрономски карти со ликот на небото, соѕвездија, планетите, кометите и други небесни тела на познатиот германски астроном и математичар од XVII век. Јохан Допелмаер. Голем интерес предизвикуваат две карти од 1478 година на Украина, кои биле издадени во Рим.
Музеј на Киевпастранс

Музејот на Киевпастранс (украински: ''Музей історії КП «Київпастранс»'') е музеј кој се наоѓа во престолнината на Украина, Киев.
Музејот бил отворен во 1922 година по повод 100-годинината од киевскиот трамвај и е посветен на развојот и историјата на Киевпастранс.
Музејот се наоѓа во една голема сала каде има изложени голем број на модели од трамваи, тролејбуси и автобуси кои работеле или сѐ уште работат по улиците на Киев. Освен тоа, во музејот можат да се најдат книги, фотографии, документи за историјата на транспортот во Киев и други градови во Украина.
Музеј на Олег Јакубовски (Киев)

Музејот Олег Јакубовски (украински: ''Музей Якубовських'') е музеј кој се наоѓа во престолнината на Украина, Киев.
Музејот е приватен и содржи колекција на антиквитети, амулети и икони. Директор на музејот е и основачот на истиот, Олег Јакубовски, украински колектор, реставратор и претприемач.
Денеска музејот има зачувано околу 12,000 експонати од различни епохи и култури. Од експонатите во музејот се наоѓаат антички икони, крстови, амајлии, монети, часовници и други ретки предмети.
Музеј на украинската револуција

Музејот на украинската револуција (украински: ''Музей Української революції 1917—1921 років'') е музеј кој се наоѓа во престолнината на Украина, Киев.
Музејот е посветен на Украинската револуција од 1917 до 1921 година. Музејот бил отворен на 22 јануари 2009 година. Во музејот се наоѓаат предмети од историјата на Украина од тој период.
Музејот се наоѓа во зградата на објектот на Педагшкиот музеј.
Музеј на Шолем Алехем (Киев)

Музеј на Шолем Алехем (украински: ''Музей Шолом-Алейхем'') е музеј кој се наоѓа во престолнината на Украина, Киев. Музејот е посветен на животот и делото на познатиот украински еврејски писател Шолем Алехем, чии дела се преведени на 64 јазици ширум светот.
Музејот бил отворен на 2 март 2009 година за 150-годишнината од раѓањето на уметникот и истиот се наоѓа на улица Црвена армија. За создавањето на музејот биле потрошени околу 2 милиони гривни.
Музејот се состои од експонати за животот и делото на писателот. Во музејот има околу 500 експонати.
Македонска воено-инспекциска област

Македонската воено-инспекциска област била административно-управна единица во рамките на Царството Бугарија во текот на Првата светска војна од окупираните делови на Србија. Во МВИО влегувале Вардарска Македонија и делови од Косово.
1 Формирање
Македонската воена инспекциска област била формирана на 8 декември 1915 со седиште во Скопје и се наоѓа во оперативната зона до 29 септември 1918 година. Административна област ги вклучувала следниве области: Скопско, Кумановско, Тетовско, Штипско, Тиквешко, Битолско, Охридско, Призренско и Приштинско. Гувернер на областа од создавањето па сè до 1918 година бил генералот Рачо Петров, а бил наследен од Стефан Тошев.
Во Македонската воена инспекциска област во 1916 година била формирана една планинаска дивизија. Од јуни 1918 г. е поделена на окупаторски области, а од 11 август на Скопска и Штипска дивизиска областа со по 5 воени окрузи. Од 7 октомври 1918 година нејзиниот Штаб се наоѓал во Софија. Од 1918 година раководител на комуникациите во Македонската воено-инспекциска област бил генералот Симеон Јанков. Таа била распуштена на 16 декември 1918 година.
Општини во Шведска

Општините во Шведска (швед. ''kommun'') се локални административни единици во Шведска. Моментално постојат 290 општини кои влегуваат во 21 округ (''län''). Општинските управи се одговорни за голем дел од локалниот јавен сектор како училишта, итни служби и планирање на средината.
1 Формирање
Правната основа за општините во Шведска е Законот за локална самоуправа од 1991. Во него се пропишани надлежностите на општините и начинот на работа (на пр. начинот на избирање на општинско собрание). Законот ја пропишува и постапката за поднесување жалби на окружен суд (''laglighetsprövning'') кога граѓаните сметаат дека локалната управа со нив постапила неправедно.
Општината има законодавно собрание (''kommunfullmäktige'') кое брои помеѓу 31 и 101 члена кои се бираат на локалните избори од партиските списоци (кои се одржуваат на секое четири години заедно со парламентарните). Потоа собранието од своето членство избира општински извршен комитет (''kommunstyrelse''). На чело на комитетот стои претседател (''kommunstyrelsens ordförande''), наречен и „општински комесар“ (''kommunalråd'').
2 Поделба
Општините се делат месни заедници (''församlingar''), чиј вкупен број изнесува 2.512. Овие единици традиционално биле црковни парохии, а денес служат за избори и пописи. Многу од нив имаат исти граници, но има и многу што претрпеле измена во границите и спојување во поголеми единици.
3 Надлежности
Општините по закон ги имаат следниве надлежности:
*претшколски установи
*основни и средни училишта
*социјални услуги
*старечки домови
*поддршка на инвалидизирани лица
*здравство и екологија
*итни служби (освен полицијата, за која е надлежна владата)
*урбано планирање
*комуналии
Покрај ова, многу општини нудат рекреативни активности за млади и станбени услуги.
4 Поврзано
* Окрузи во Шведска
* Покраини во Шведска
* Краишта во Шведска
* Административна поделба на Шведска
Стокхолм (округ)

Стокхолм (швед. ''Stockholms län'') e округ (''län'') на балтичкото крајбрежје на Шведска. Се граничи со окрузите Упсала и Седерманланд. Излегува и на езерото Меларен и Балтичкото Море. Административен центар е градот Стокхолм, главен град на државата. Округот го сочинуваат историските покраини Упланд (Руслаген) и Седерманланд (Седертерн). Во округот живее над од населението во земјата. Округот воедно претставува и статистичка област (''riksområden'') според номенклатурата на NUTS во рамките на ЕУ.
1 Историја
Округот Стокхолм е формиран во 1714. Градот Стокхолм претставувал посебна административна единица под раководство на „надуправник“ и не бил дел од округот. Административен центар на округот бил самиот град Стокхолм, иако не бил дел од него.
На 1 јануари 1968 градот и округот се обединиле и границите претрпеле извесни измени.
2 Општини
- Бутширка
- Ваксхолм
- Валентуна
- Вермде
- Дандерид
- Екере
- Естерокер
- Јерфела
- Лидинге
- Нака
- Никварн
- Нинесхамн
- Нортелје
- Салем
- Седертелје
- Сигтуна
- Солентуна
- Солна
- Стокхолм
- Сундбиберг
- Теби
- Тиресе
- Упландс Весби
- Упландс-Бру
- Ханинге
- Худинге
3 Управа
Сè до 1968 во округот не спаѓал градот Стокхолм. Со градот раководела Службата на надуправникот, а во округот влегувале само околните рурални подрачја.
Главна цел на окружниот административен одбор е спроведување на целите утврдени во парламентот и владата, усогласување на локалните и државните интереси, унапредување на развојот во округот, воспоставување на регионални цели, запазување на јавниот ред и раководење со правните постапки. Окружниот административен одбор е владина служба на чие чело стои управник. Стокхолм има и окружен совет.
4 Поврзано
* Стокхолм
* Окрузи во Шведска
Краишта во Шведска

Краиштата во Шведска (швед. ''landsdelar'', „делови од земјата“) се историски делови од Шведска кои денес претставуваат три целини од покраини. Тие не се сметаат за административни единици и немаат никаква управна функција. Најчесто се среќаваат во временска прогноза карти бидејќи се сметаат за метеоролошки целини. Имињата им се присутни како дел од називите на статистички области.
Четвртиот традиционален крај на Шведска е Естерланд (''Österland''). Крајот бил составен дел од Шведска, но во 1809 бил припоен кон Русија како Големо кнежевство Финска, за во 1917 да стане независна држава - Финска.
1 Краишта
* Јеталанд (''Götaland'') е јужниот и најгусто населен дел од земјата. Составен е од десет покраини
* Свеаланд (''Svealand'') е средишниот дел, и го носи името на т.н. „изворна Шведска“. Ова е најмалиот крај и се состои од шест покраини
* Норланд (''Norrland'') е северниот дел, кој е најголем и зафаќа 60% од земјата. Има девет покраини.
Крај, Население(2005), Површина(км²), Бр. на покраини, Покраини
Јеталанд, 4.351.658, 97.841, 10, Сканија, Блекинге, Халанд, Смоланд, Еланд, Готланд, Естерјетланд, Вестерјетланд, Далсланд и Бохуслен
Свеаланд, 3.539.944, 91.098, 6, Седерманланд, Упланд, Вестманланд, Нерке, Вермланд и Даларна
Норланд, 1.156.150, 261.292, 9, Јестрикланд, Хелсингланд, Херједален, Јемтланд, Меделпад, Онгерманланд, Вестерботен, Норботен и Лапонија
2 Поврзано
* Окрузи во Шведска
* Општини во Шведска
* Покраини во Шведска
* Административна поделба на Шведска
Елмхулт (општина)

Елмхулт (швед. ''Älmhults kommun'') е општина во средишниот дел на округот Крунуберг во јужна Шведска. Административен центар е гратчето Елмхулт.
1 Историја
Во 1901 Елмхулт бил одвоен од Стенброхулт и прогласен за пазариштен град („шепинг“, ''köping''). Дегашната општина е создадена со реформата на локалната самоуправа од 1971, со припојувањето на околните рурални општини кон гратчето Елмхулт.
Елмхулт е значаен како родно место на прочуениот ботаничар Карл Лине (1707-1778). Денес имотот во Росхулт е претворен во музеј, окружен со истите ливади и полиња што го инспирирале научникот да истражува.
Првата продавница на IKEA е отворена во Елмхулт од Ингвар Кампрад, нејзиниот основач и сопственик.
2 Населени места
Во општината Елмхулт има 5 населени места. Тука се наведени по големина .
бр., Место, Население
1, Елмхулт, 8.642
2, Дие, 867
3, Лијаторп, 581
4, Енерида, 331
5, Делари, 203
3 Познати личности
*Карл Лине
*Ингвар Кампрад
Сојуз (ракета)

Сојуз (|Союз) е советски ракетен носач. Користен е за лансирање на леталата Сојуз, како и дел од програмата Сојуз, првенствено бил користен за беспилотни пробни летови, а потоа следеле и 19 лансирања со човечки екипаж. Сојуз првпат полетал во 1966 година.
Тале (заедница на општини)

Тале е поранешен ''Амт'' во округот Харц, во Саксонија-Анхалт, Германија. Седиштето на ''заедницата на општини'' било во Тале. Распуштена е во септември 2010.
''Заедницата на општини'' Тале се состои од следниве општини:
# Тале
# Вестерхаузен
Унтерхарц

Унтерхарц е поранешен амт во округот Харц, во Саксонија-Анхалт, Германија. Се наоѓа во источниот дел на Харц, јужно од Кведлинбург. Седиштето на ''заедницата на општини'' било во Харцгероде. Распуштен е на 1 август 2009.
''Заедницата на општини'' Унтерхарц се состои од следниве општини:
# Данкероде
# Гинтерсберге
# Харцгероде
# Кенигероде
# Нојдорф
# Шило
# Зиптенфелде
# Штрасберг
Ашерслебен-Штасфурт

Ашерслебен-Штасфурт — поранешен округ во Саксонија-Анхалт, Германија до 2007. Се граничел со (од североисток надесно) окрузите Шенебек, Бернбург, Мансфелдер Ланд, Кведлинбург и Бердекрајс.
1 Историја
Двата окрузи Ашерслебен и Штасфурт биле споени во 1994, со цел да го формираат новиот округ Ашерслебен-Штасфурт. Како дел од реформата на окрузите од 2007 округот бил распуштен и површината на округот, сега е дел од округот Залцландкрајс, освен градот Фалкенштајн, кој сега е дел од округот Харц.
2 Географија
Југозападните делови на округо се наоѓаат на ридовите од планините Харц. Оттука, округот продолжува по долината на реката Зале на исток и на реката Елба на североисток. Двете реки не поминуваат директно низ округот. Двете главни водотеци се Боде и Випер, двете се влеваат во Зале.
Регионот надвор од ридовите на Харц, главно е наменет за земјоделство.
3 Грб
Грбот прикажува:
4 Градови и општини
Градови, Заедници на општини